《幽怀十二首 其六》
宋代·冯山

高架环四壁，古书浩万卷。腐儒坐相守，大义老不断。

群言几可用，吾道一能贯。巨贤已经世，博士方浩叹。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。